《送钱理平之海虞》
明代·汤胤勣

故人别我向奚川，满掬恩光下九天。
客梦未沾菰米饭，归心已九木兰船。
弦高致犒由安上，卜式倾赀为助边。
一片离情谁写得，金台落日蓟门烟。

作者简介：汤胤勣，字公让，明开国重臣汤和曾孙，为诸生，工诗，负才使气。巡抚尚书周忱使作启事，即席具数万言。忱荐之朝。少保于谦召询古今将略及兵事，胤勣应对如响。累授锦衣千户。偕中书舍人赵荣通问英宗于沙漠，脱脱不花问中朝事，慷慨酬答不少屈。